English: I very much welcome the Minister's statement. I welcome measures to make it easier for disabled voters, both those with physical and sensory disabilities, to be able to get to a polling station. Sometimes, getting into the polling station itself can be very difficult for people who do have those disabilities. And what do people do? They don't bother, because it's too much trouble. I welcome automatic voter registration. Many of my constituents who had actually turned up to vote for me found out that they weren't registered, which was hugely disappointing to me, though not necessarily to anybody else. But, seriously, that is a problem: people thinking that they are registered and finding out when they go there that they're not. Those tend to be disproportionately younger people; they tend to be disproportionately people from poorer areas. The one big change that has worked really well, the postal votes on demand, that has really been a huge success. But there are two problems: the number of people who, on their postal vote, get it rejected because they fill in the date they send it in, not their date of birth; and the people whose signature doesn't match the signature they sent in. Often these people are suffering degenerative conditions, things like multiple sclerosis or things like Parkinson's, and their signature has changed over time. So, my request is: would it be possible to return these votes to allow people to remedy these errors? Because all you're doing is taking the outer envelope; you're not touching the vote whatsoever. The second one is: I'm afraid it's not the difficulty in voting that stops people voting - it's a lack of desire to vote, and that's a challenge for us on all these benches here, and members of parties who aren't represented here, to make people think they want to vote for us.
Welsh: Rwy'n croesawu datganiad y Gweinidog yn fawr iawn. Rwy'n croesawu unrhyw fesurau i'w gwneud hi'n haws i bleidleiswyr anabl, y rhai sydd ag anableddau corfforol a synhwyraidd, wrth fynd i orsaf bleidleisio. Weithiau, mae mynd i'r orsaf bleidleisio yn gallu bod yn anodd iawn ynddo'i hun i bobl sydd ag anableddau fel hyn. A beth mae pobl yn ei wneud? Dydyn nhw ddim yn trafferthu, oherwydd mae hi'n ormod o drafferth. Rwy'n croesawu cofrestru pleidleiswyr yn awtomatig. Fe wnaeth llawer o fy etholwyr i a oedd wedi dod i bleidleisio i mi ddarganfod nad oedden nhw wedi eu cofrestru, mewn gwirionedd, ac roedd hynny'n hynod siomedig i mi, er nad felly i neb arall o reidrwydd. Ond, mewn difrif, mae honno'n broblem: pobl yn tybio eu bod nhw wedi eu cofrestru ac yna'n darganfod ar ôl cyrraedd yno nad ydyn nhw. Mae'r rhain yn tueddu i fod yn anghymesur o ifanc; ac yn tueddu i fod yn anghymesur yn bobl o ardaloedd mwy tlawd. Yr un newid mawr sydd wedi gweithio yn dda iawn yw'r pleidleisiau post ar alw, mae'r rhain yn wir wedi bod yn llwyddiant ysgubol. Ond mae dwy broblem yn hyn o beth: niferoedd y bobl sydd, ar eu pleidlais bost nhw, yn cael ei gwrthod hi am eu bod nhw'n llenwi'r dyddiad y maen nhw'n ei anfon i mewn, ac nid dyddiad eu geni; a'r bobl nad yw eu llofnod nhw'n cyfateb i'r llofnod a anfonwyd i mewn ganddyn nhw. Yn aml, mae'r bobl hyn yn dioddef cyflyrau dirywiol, pethau fel sglerosis ymledol neu bethau fel clefyd Parkinson, ac mae eu llofnod nhw wedi newid dros amser. Felly, fy nghais i yw: a fyddai hi'n bosib dychwelyd y pleidleisiau hyn i'r bobl er mwyn caniatáu iddyn nhw gywiro'r gwallau hyn? Oherwydd y cyfan yr ydych chi'n ei wneud yw cymryd yr amlen allanol; nid ydych chi'n ddim yn cyffwrdd â'r bleidlais o gwbl. Yr ail un yw: Mae gen i ofn nad yr anhawster wrth bleidleisio sy'n atal pobl rhag pleidleisio - ond diffyg awydd i bleidleisio o gwbl, ac mae honno'n her i ni ar y meinciau hyn i gyd sydd yma, ac aelodau pleidiau nad oes â chynrychiolaeth yma, i wneud i bobl ystyried eu bod nhw'n dymuno pleidleisio i ni.